Regeringens ambition om at sætte licensen ned bliver foreløbig udskudt. Kulturminister Mette Bock (LA) sætter nemlig gang i en proces, hvor hun på møder rundt om i landet vil diskutere indhold før økonomi:

- Vi gemmer diskussionen om størrelsen på DR, hvor høj skal licensen være og alt det der… Jeg vil gerne finde ud af, hvad der rører sig og hvad der optager folk, siger Mette Bock i et interview i P1’s Mennesker og medier fredag.

HØR UDSENDELSEN Hør hele interviewet med Mette Bock og resten af ugens udsendelse af Mennesker og Medier her.

Dermed er hendes eget og Liberal Alliances konkrete forslag om nedsættelse af licensen med fem procent om året i fem år reelt lagt til side, for som Mette Bock siger:

- Man skal jo ikke gå ind i denne diskussion og så konkludere på forhånd.

Læs også : Ny kulturminister: Licens skal ned med 5 procent om året

Direkte adspurgt, om det omvendt betyder, at konklusionen kan blive højere licens for at imødekomme ønsker fra seere og lyttere, svarer Mette Bock:

- Jeg vil slet ikke gøre mig nogle forestillinger nu, for nu har jeg sat gang i en proces, hvor jeg har sagt, at min væsentligste opgave – og det kan blive meget svært – det er at holde mund.

På et spørgsmål om hele processen frem mod en ny medieaftale, der skal gælde fra begyndelsen af 2019, dermed kan ende med noget helt andet, end det hun politisk arbejder for, siger kulturministeren, at:

- Du kan spørge lige så mange gange du vil – og du må komme forbi, ligeså mange gange du vil – men jeg vil ikke konkludere på nuværende tidspunkt.

Det samme gælder for tanker om at flytte DR’s Koncerthus, kor og orkestre til Det Kongelige Teater, som Mette Bock beskrev i en kronik i Jyllands-Posten i begyndelsen af marts: